Document ID: 31988R0380

KOMISSION ASETUS (ETY) N:o 380/88,
annettu 10 päivänä helmikuuta 1988,
neuvoston asetuksen (ETY) N:o 729/70 3 artiklan 1 kohdan mukaisten maatalousmarkkinoiden säätelyyn tarkoitettujen interventioiden määritelmää vastaavien toimenpiteiden luettelosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yleisistä säännöistä interventioiden rahoittamiselle Euroopan maatalouden ohjaus- ja tukirahaston tukiosastosta 2 päivänä elokuuta 1978 annetun neuvoston asetuksen (ETY) N:o 1883/78(1), sellaisena kuin se on viimeksi muutettuna asetuksella (ETY) N:o 2095/87(2), ja erityisesti sen 1 artiklan,
sekä katsoo, että
asetuksen (ETY) N:o 1883/78 1 artiklassa säädetään, että komissio vahvistaa luettelon toimenpiteistä, jotka vastaavat neuvoston asetuksen (ETY) N:o 729/70(3), sellaisena kuin se on viimeksi muutettuna asetuksella (ETY) N:o 3183/87(4), 3 artiklan 1 kohdan mukaisten maatalousmarkkinoiden säätelyyn tarkoitettujen interventioiden määritelmää, noudattaen mainitun asetuksen 13 artiklassa säädettyä menettelyä,
edellä tarkoitettu luettelo on interventiotoimenpiteistä tehty inventaari ja on luonteeltaan ainoastaan selvityksenomainen,
on aiheellista antaa täydennetty ja ajantasalle saatettu luettelo mainituista toimenpiteistä, ja
tässä asetuksessa säädetyt toimenpiteet ovat Euroopan maatalouden ohjaus- ja tukirahastokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 729/70 3 artiklan 1 kohdan mukaisten maatalousmarkkinoiden säätelyyn tarkoitettujen interventioiden määritelmää vastaavat toimenpiteet on lueteltu liitteessä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä helmikuuta 1988.

Labels: 3
15
6